เคยมีลูกแล้ว ลูกอายุ 13 ปี กินยาคุมมา 4 ปี ตอนนี้เลิกกินแล้ว รอบเดือนที่แล้วเดือนแรกหลังจากเลิกกิน ประจำเดือนมาปกติและตรงกำหนด สาเหตุที่เลิกเพราะจะปล่อยมีลูก แล้วช่วงตั้งแต่ที่เลิกกินยาคุมก็มีเพศสัมพันธ์กับแฟนทุกวันและหลั่งข้างในตลอด แต่ไม่ติดท้อง แบบนี้ถือว่าปกติ หรือมีปัญหาอะไรหรือเปล่า และเป็นกรณีที่มีลูกยากหรือเปล่า จะสามารถตั้งครรภ์ได้ไหมคะ ขอบค่ะ
สวัสดีค่ะ หากหลังจากหยุดทานยาคุมกำเนิดไปแล้ว ได้มีประจำดเือนมาแล้ว ก็แสดงว่าการทำงานของรังไข่ได้กลับมาเป็นปกติแล้ว และผลยาคุมกำเนิดเองก็ไม่ได้ทำให้เกิดภาวะมีบุตรยากแต่อย่างใดค่ะ การจะตั้งครรภ์ขึ้นได้นั้น ขึ้นอยู่กับปัจจัยหลายๆ อย่าง เช่น อายุของฝ่ายหญิง โรคประจำตัว ความสมบูรณ์และแข็งแรงของมดลูก ปริมาณและความแข็งแรงของอสุจิของฝ่ายชาย เป็นต้น แนะนำควรมีเพศสัมพันธ์เป็นประจำสม่ำเสมอไปเรื่อยๆ ก่อน การตั้งครรภ์ก็น่าจะเกิดขึ้นได้ในที่สุดค่ะ แต่หากไม่สามารถตั้งครรภ์ได้ภายใน 1 ปี จึงจะถือว่ามีภาวะมีบุตรยากค่ะ ซึ่งก็ควรไปพบแพทย์เพื่อตรวจหาสาเหตุต่อไปค่ะ โดยควรไปตรวจทั้งฝ่ายหญิงและฝ่ายชาย